CELEX: 32017D1910
Language: mt
Date: 2017-10-17 00:00:00
Title: Deċiżjoni ta' Implimentazzjoni tal-Kummissjoni (UE) 2017/1910 tas-17 ta' Ottubru 2017 li temenda d-Deċiżjoni 93/52/KEE rigward l-istat ta' ħelsien mill-bruċellożi (B. melitensis) f'ċerti reġjuni ta' Spanja, id-Deċiżjoni 2003/467/KE rigward l-istat uffiċjali ta' ħelsien mill-bruċellożi bovina f'Ċipru u f'ċerti reġjuni ta' Spanja, u dwar l-istat uffiċjali ta' ħelsien mil-lewkożi enzootika bovina fl-Italja u d-Deċiżjoni 2005/779/KE rigward l-istat ta' ħelsien mill-marda vexxikulari tal-ħnieżer fir-reġjun tal-Campania tal-Italja (notifikata bid-dokument C(2017) 6891) (Test b'rilevanza għaż-ŻEE. )

19.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 269/46
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2017/1910
   tas-17 ta' Ottubru 2017
   li temenda d-Deċiżjoni 93/52/KEE rigward l-istat ta' ħelsien mill-bruċellożi (B. melitensis) f'ċerti reġjuni ta' Spanja, id-Deċiżjoni 2003/467/KE rigward l-istat uffiċjali ta' ħelsien mill-bruċellożi bovina f'Ċipru u f'ċerti reġjuni ta' Spanja, u dwar l-istat uffiċjali ta' ħelsien mil-lewkożi enzootika bovina fl-Italja u d-Deċiżjoni 2005/779/KE rigward l-istat ta' ħelsien mill-marda vexxikulari tal-ħnieżer fir-reġjun tal-Campania tal-Italja
   
      
         (notifikata bid-dokument C(2017) 6891)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 64/432/KEE tas-26 ta' Ġunju 1964 dwar il-problemi tas-saħħa tal-annimali li jaffettwaw il-kummerċ ta' annimali bovini u suwini ġewwa l-Komunità (1), u b'mod partikolari l-paragrafu 7 tal-Anness A.II u t-Taqsima E tal-Kapitolu I tal-Anness D tagħha,
   Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar, veterinarju u zootekniku applikabbli għall-kummerċ intra-Komunitarju ta' ċertu annimali ħajjin u prodotti bil-ħsieb tat-tlestija tas-suq intern (2), u b'mod partikolari l-Artikolu 10(4) tagħha,
   Wara li kkunsidrat id-Direttiva tal-Kunsill 91/68/KEE tat-28 ta' Jannar 1991 dwar il-kondizzjonijiet tas-saħħa tal-annimali li jirregolaw il-kummerċ intra-Komunitarju tan-nagħaġ u tal-mogħoż (3), u b'mod partikolari t-Taqsima II tal-Kapitolu 1 tal-Anness A tagħha,
   Billi:
   
               (1)
            
            
               Id-Direttiva 91/68/KEE tiddefinixxi l-kundizzjonijiet tas-saħħa tal-annimali li jirregolaw il-kummerċ tan-nagħaġ u tal-mogħoż fl-Unjoni. Din tistabbilixxi l-kundizzjonijiet li permezz tagħhom l-Istati Membri jew ir-reġjuni tagħhom jistgħu jitqiesu uffiċjalment ħielsa mill-bruċellożi (Brucella melitensis).
            
         
               (2)
            
            
               Id-Deċiżjoni tal-Kummissjoni 93/52/KEE (4) tistipula li r-reġjuni tal-Istati Membri msemmija fl-Anness II tagħha huma meqjusin uffiċjalment ħielsa mill-bruċellożi (B. melitensis) skont il-kundizzjonijiet stabbiliti fid-Direttiva 91/68/KEE.
            
         
               (3)
            
            
               Spanja ressqet dokumentazzjoni quddiem il-Kummissjoni li tixhed il-konformità tal-Komunitajiet Awtonomi ta' La Rioja u ta' Valenzja u tal-Provinċji ta' Albacete, Cuenca u Guadalajara tal-Komunità Awtonoma ta' Kastilja-La Mancha mal-kundizzjonijiet stabbiliti fid-Direttiva 91/68/KEE biex jitqiesu uffiċjalment ħielsa mill-bruċellożi (B. melitensis) fir-rigward tal-merħliet ovini u kaprini.
            
         
               (4)
            
            
               Wara l-evalwazzjoni tad-dokumentazzjoni mressqa minn Spanja, jenħtieġ li l-Komunitajiet Awtonomi ta' La Rioja u ta' Valenzja u tal-Provinċji ta' Albacete, Cuenca u Guadalajara tal-Komunità Awtonoma ta' Kastilja-La Mancha jitqiesu uffiċjalment ħielsa mill-bruċellożi (B. melitensis) fir-rigward tal-merħliet ovini u kaprini.
            
         
               (5)
            
            
               Għalhekk l-entrata għal Spanja fl-Anness II tad-Deċiżjoni 93/52/KEE jenħtieġ li tiġi emendata skont dan.
            
         
               (6)
            
            
               Id-Direttiva 64/432/KEE tapplika għall-kummerċ tal-annimali bovini u suwini fl-Unjoni. Din tistabbilixxi l-kundizzjonijiet li permezz tagħhom Stat Membru jew reġjun tiegħu jista' jiġi ddikjarat uffiċjalment ħieles mill-bruċellożi jew uffiċjalment ħieles mil-lewkożi enzootika bovina fir-rigward tal-merħliet bovini.
            
         
               (7)
            
            
               Id-Deċiżjoni 2003/467/KE (5) tistipula li l-Istati Membri u r-reġjuni tagħhom li huma elenkati rispettivament fil-Kapitoli 1 u 2 tal-Anness II tagħha jiġu ddikjarati uffiċjalment ħielsa mill-brużellożi fir-rigward tal-merħliet bovini. Id-Deċiżjoni 2003/467/KE tistipula wkoll li l-Istati Membri u r-reġjuni tagħhom li huma elenkati rispettivament fil-Kapitoli 1 u 2 tal-Anness III tagħha jiġu ddikjarati uffiċjalment ħielsa mil-lewkożi enzootika bovina fir-rigward tal-merħliet bovini.
            
         
               (8)
            
            
               Ċipru ressaq dokumentazzjoni quddiem il-Kummissjoni li tixhed il-konformità tat-territorju kollu tiegħu mal-kundizzjonijiet stabbiliti fid-Direttiva 64/432/KEE biex jiġi ddikjarat uffiċjalment ħieles mill-bruċellożi fir-rigward tal-merħliet bovini.
            
         
               (9)
            
            
               Wara l-evalwazzjoni tad-dokumentazzjoni mressqa minn Ċipru, jenħtieġ li dak l-Istat Membru jitqies uffiċjalment ħieles mill-bruċellożi fir-rigward tal-merħliet bovini u elenkat kif xieraq fil-Kapitolu 1 tal-Anness II tad-Deċiżjoni 2003/467/KE.
            
         
               (10)
            
            
               Spanja ressqet dokumentazzjoni quddiem il-Kummissjoni li tixhed il-konformità tal-Komunitajiet Awtonomi tal-Katalonja, ta' Kastilja-La Mancha u tal-Galicja u tal-Provinċja ta' Zamora tal-Komunità Awtonoma ta' Kastilja u León, mal-kundizzjonijiet stabbiliti fid-Direttiva 64/432/KEE biex jiġu ddikjarati uffiċjalment ħielsa mill-bruċellożi fir-rigward tal-merħliet bovini.
            
         
               (11)
            
            
               Wara l-evalwazzjoni tad-dokumentazzjoni mressqa minn Spanja, jenħtieġ li l-Komunitajiet Awtonomi tal-Katalonja, ta' Kastilja-La Mancha u tal-Galicja u tal-Provinċja ta' Zamora tal-Komunità Awtonoma ta' Kastilja u León jiġu ddikjarati reġjuni uffiċjalment ħielsa mill-bruċellożi fir-rigward tal-merħliet bovini u elenkati kif xieraq fil-Kapitolu 2 tal-Anness II tad-Deċiżjoni 2003/467/KE.
            
         
               (12)
            
            
               Attwalment ċerti reġjuni tal-Italja huma elenkati fil-Kapitolu 2 tal-Anness III tad-Deċiżjoni 2003/467/KE reġjuni uffiċjalment ħielsa mil-lewkożi enzootika bovina. L-Italja issa resqet dokumentazzjoni quddiem il-Kummissjoni li tixhed il-konformità tat-territorju kollu tagħha mal-kundizzjonijiet stabbiliti fid-Direttiva 64/432/KEE biex tiġi ddikjarata uffiċjalment ħielsa mil-lewkożi enzootika bovina fir-rigward tal-merħliet bovini.
            
         
               (13)
            
            
               Wara l-evalwazzjoni tad-dokumentazzjoni mressqa mill-Italja, jenħtieġ li dak l-Istat Membru jiġi ddikjarat uffiċjalment ħieles mil-lewkożi enzootika bovina fir-rigward tal-merħliet bovini, jiġi elenkat kif xieraq fil-Kapitolu 1 tal-Anness III tad-Deċiżjoni 2003/467/KE u jitħassru r-referenzi għal ċerti reġjuni ta' dak l-Istat Membru fil-Kapitolu 2 tal-Anness.
            
         
               (14)
            
            
               Għalhekk, jenħtieġ li l-Annessi II u III tad-Deċiżjoni 2003/467/KE jiġu emendati skont dan.
            
         
               (15)
            
            
               Id-Deċiżjoni tal-Kummissjoni 2005/779/KE (6) ġiet adottata wara tifqigħat tal-marda vexxikulari tal-ħnieżer fl-Italja. Din tistipula regoli dwar is-saħħa tal-annimali rigward il-marda vexxikulari tal-ħnieżer għar-reġjuni ta' dak l-Istat Membru li huma meqjusin ħielsa mill-marda vexxikulari tal-ħnieżer u li huma elenkati fl-Anness I ta' dik id-Deċiżjoni, u anke għar-reġjuni ta' dak l-Istat Membru li mhumiex meqjusin ħielsa minn dik il-marda u li huma elenkati fl-Anness II ta' dik id-Deċiżjoni.
            
         
               (16)
            
            
               Għal diversi snin fl-Italja ġie implimentat programm għall-eradikazzjoni u l-monitoraġġ tal-marda vexxikulari tal-ħnieżer bil-għan li r-reġjuni kollha ta' dak l-Istat Membru jiksbu l-istat ta' ħielsa mill-marda vexxikulari tal-ħnieżer. L-Italja ressqet informazzjoni ġdida quddiem il-Kummissjoni fir-rigward tal-istat ta' ħelsien mill-marda vexxikulari tal-ħnieżer fir-reġjun tal-Campania, li turi li din il-marda nqerdet minn dak ir-reġjun.
            
         
               (17)
            
            
               Wara l-eżami tal-informazzjoni mressqa mill-Italja, jenħtieġ li r-reġjun tal-Campania jitqies ħieles mill-marda vexxikulari tal-ħnieżer u li dak ir-reġjun jitħassar mil-lista fl-Anness II tad-Deċiżjoni 2005/779/KE u minflok jiġi elenkat fl-Anness I ta' dik id-Deċiżjoni.
            
         
               (18)
            
            
               Għalhekk, jenħtieġ li l-Annessi I u II tad-Deċiżjoni 2005/779/KE jiġu emendati skont dan.
            
         
               (19)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Anness II tad-Deċiżjoni 93/52/KEE huwa emendat skont l-Anness I ta' din id-Deċiżjoni.
   Artikolu 2
   L-Annessi II u III tad-Deċiżjoni 2003/467/KE huma emendati skont l-Anness II ta' din id-Deċiżjoni.
   Artikolu 3
   L-Annessi I u II tad-Deċiżjoni 2005/779/KE huma emendati skont l-Anness III ta' din id-Deċiżjoni.
   Artikolu 4
   Din id-Deċiżjoni hija indirizzata lill-Istati Membri.
   
      Magħmul fi Brussell, is-17 ta' Ottubru 2017.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU 121, 29.7.1964, p. 1977/64.
   
      (2)  ĠU L 224, 18.8.1990, p. 29.
   
      (3)  ĠU L 46, 19.2.1991, p. 19.
   
      (4)  Id-Deċiżjoni tal-Kummissjoni 93/52/KEE tal-21 ta' Diċembru 1992 li tieħu nota tal-konformità ta' ċerti Stati Membri jew reġjuni mal-kundizzjonijiet li jirrigwardaw il-bruċellożi (B. melitensis) u li tagħtihom l-istatus ta' Stat Membru jew reġjun uffiċjalment ħieles mill-marda (ĠU L 13, 21.1.1993, p. 14).
   
      (5)  Id-Deċiżjoni tal-Kummissjoni 2003/467/KE tat-23 ta' Ġunju 2003 li tistabbilixxi l-kwalifika ta' uffiċjalment ħielsa mit-tuberkulosi, bruċellosi u lewkożi bovina enzootika ta' xi Stati Membri u reġjuni fl-Istati Membri rigward annimali bovini (ĠU L 156, 25.6.2003, p. 74).
   
      (6)  Id-Deċiżjoni tal-Kummissjoni 2005/779/KE tat-8 ta' Novembru 2005 dwar miżuri ta' protezzjoni tas-saħħa tal-annimali kontra l-marda vesikulari tal-ħnieżer fl-Italja (ĠU L 293, 9.11.2005, p. 28).
   
      ANNESS I
      Fl-Anness II tad-Deċiżjoni 93/52/KEE, l-entrata għal Spanja tinbidel b'dan li ġej:
      “Fi Spanja:
      
                  —
               
               
                  Il-Komunità Awtonoma tal-Asturji,
               
            
                  —
               
               
                  Il-Komunità Awtonoma tal-Gżejjer Baleariċi,
               
            
                  —
               
               
                  Il-Komunità Awtonoma tal-Gżejjer Kanarji,
               
            
                  —
               
               
                  Il-Komunità Awtonoma tal-Cantabria,
               
            
                  —
               
               
                  Il-Komunità Awtonoma ta' Kastilja-La Mancha: il-Provinċji ta' Albacete, Cuenca u Guadalajara,
               
            
                  —
               
               
                  Il-Komunità Awtonoma ta' Kastilja u León,
               
            
                  —
               
               
                  Il-Komunità Awtonoma ta' Extremadura,
               
            
                  —
               
               
                  Il-Komunità Awtonoma tal-Galicja,
               
            
                  —
               
               
                  Il-Komunità Awtonoma ta' La Rioja,
               
            
                  —
               
               
                  Il-Komunità Awtonoma ta' Navarra,
               
            
                  —
               
               
                  Il-Komunità Awtonoma tal-Pajjiż Bask,
               
            
                  —
               
               
                  Il-Komunità Awtonoma ta' Valenzja.”.
               
            
   
      ANNESS II
      L-Annessi II u III tad-Deċiżjoni 2003/467/KE huma emendati kif ġej:
      
                  (1)
               
               
                  L-Anness II huwa emendat kif gej:
                  
                              (a)
                           
                           
                              Il-Kapitolu 1 jinbidel b'dan li ġej:
                              “KAPITOLU 1
                              
                              
                                 Stati Membri uffiċjalment ħielsa mill-bruċellosi
                              
                              
                                          
                                             Kodiċi ISO
                                          
                                       
                                       
                                          
                                             Stat Membru
                                          
                                       
                                    
                                          BE
                                       
                                       
                                          Il-Belġju
                                       
                                    
                                          CZ
                                       
                                       
                                          Ir-Repubblika Ċeka
                                       
                                    
                                          DK
                                       
                                       
                                          Id-Danimarka
                                       
                                    
                                          DE
                                       
                                       
                                          Il-Ġermanja
                                       
                                    
                                          EE
                                       
                                       
                                          L-Estonja
                                       
                                    
                                          IE
                                       
                                       
                                          L-Irlanda
                                       
                                    
                                          FR
                                       
                                       
                                          Franza
                                       
                                    
                                          CY
                                       
                                       
                                          Ċipru
                                       
                                    
                                          LV
                                       
                                       
                                          Il-Latvja
                                       
                                    
                                          LT
                                       
                                       
                                          Il-Litwanja
                                       
                                    
                                          LU
                                       
                                       
                                          Il-Lussemburgu
                                       
                                    
                                          MT
                                       
                                       
                                          Malta
                                       
                                    
                                          NL
                                       
                                       
                                          In-Netherlands
                                       
                                    
                                          AT
                                       
                                       
                                          L-Awstrija
                                       
                                    
                                          PL
                                       
                                       
                                          Il-Polonja
                                       
                                    
                                          RO
                                       
                                       
                                          Ir-Rumanija
                                       
                                    
                                          SI
                                       
                                       
                                          Is-Slovenja
                                       
                                    
                                          SK
                                       
                                       
                                          Is-Slovakkja
                                       
                                    
                                          FI
                                       
                                       
                                          Il-Finlandja
                                       
                                    
                                          SE
                                       
                                       
                                          L-Iżvezja”;
                                       
                                    
                        
                              (b)
                           
                           
                              Fil-Kapitolu 2, l-entrata għal Spanja tinbidel b'dan li ġej:
                              “Fi Spanja:
                              
                                          —
                                       
                                       
                                          Il-Komunità Awtonoma tal-Asturji,
                                       
                                    
                                          —
                                       
                                       
                                          Il-Komunità Awtonoma tal-Gżejjer Baleariċi,
                                       
                                    
                                          —
                                       
                                       
                                          Il-Komunità Awtonoma tal-Gżejjer Kanarji,
                                       
                                    
                                          —
                                       
                                       
                                          Il-Komunità Awtonoma ta' Kastilja-La Mancha,
                                       
                                    
                                          —
                                       
                                       
                                          Il-Komunità Awtonoma ta' Kastilja u León: Il-Provinċji ta' Burgos, Soria, Valladolid u Zamora,
                                       
                                    
                                          —
                                       
                                       
                                          Il-Komunità Awtonoma ta' Katalonja,
                                       
                                    
                                          —
                                       
                                       
                                          Il-Komunità Awtonoma tal-Galicja,
                                       
                                    
                                          —
                                       
                                       
                                          Il-Komunità Awtonoma ta' La Rioja,
                                       
                                    
                                          —
                                       
                                       
                                          Il-Komunità Awtonoma ta' Murcia,
                                       
                                    
                                          —
                                       
                                       
                                          Il-Komunità Awtonoma ta' Navarra,
                                       
                                    
                                          —
                                       
                                       
                                          Il-Komunità Awtonoma tal-Pajjiż Bask.”;
                                       
                                    
                        
            
                  (2)
               
               
                  L-Anness III huwa emendat kif ġej:
                  
                              (a)
                           
                           
                              Il-Kapitolu 1 jinbidel b'dan li ġej:
                              “KAPITOLU 1
                              
                              
                                 Stati Membri uffiċjalment ħielsa mil-lewkosi bovina enzootika
                              
                              
                                          
                                             Kodiċi ISO
                                          
                                       
                                       
                                          
                                             Stat Membru
                                          
                                       
                                    
                                          BE
                                       
                                       
                                          Il-Belġju
                                       
                                    
                                          CZ
                                       
                                       
                                          Ir-Repubblika Ċeka
                                       
                                    
                                          DK
                                       
                                       
                                          Id-Danimarka
                                       
                                    
                                          DE
                                       
                                       
                                          Il-Ġermanja
                                       
                                    
                                          EE
                                       
                                       
                                          L-Estonja
                                       
                                    
                                          IE
                                       
                                       
                                          L-Irlanda
                                       
                                    
                                          ES
                                       
                                       
                                          Spanja
                                       
                                    
                                          IT
                                       
                                       
                                          L-Italja
                                       
                                    
                                          CY
                                       
                                       
                                          Ċipru
                                       
                                    
                                          LV
                                       
                                       
                                          Il-Latvja
                                       
                                    
                                          LT
                                       
                                       
                                          Il-Litwanja
                                       
                                    
                                          LU
                                       
                                       
                                          Il-Lussemburgu
                                       
                                    
                                          NL
                                       
                                       
                                          In-Netherlands
                                       
                                    
                                          AT
                                       
                                       
                                          L-Awstrija
                                       
                                    
                                          PL
                                       
                                       
                                          Il-Polonja
                                       
                                    
                                          SI
                                       
                                       
                                          Is-Slovenja
                                       
                                    
                                          SK
                                       
                                       
                                          Is-Slovakkja
                                       
                                    
                                          FI
                                       
                                       
                                          Il-Finlandja
                                       
                                    
                                          SE
                                       
                                       
                                          L-Iżvezja
                                       
                                    
                                          UK
                                       
                                       
                                          Ir-Renju Unit”;
                                       
                                    
                        
                              (b)
                           
                           
                              Fil-Kapitolu 2, titħassar l-entrata għall-Italja.
                           
                        
            
   
      ANNESS III
      L-Annessi I u II tad-Deċiżjoni 2005/779/KE huma emendati kif ġej:
      
                  (1)
               
               
                  Fl-Anness I, tiddaħħal l-entrata li ġejja bejn l-entrata għall-Basilicata u l-entrata għall-Emilia-Romagna:
                  
                              “—
                           
                           
                              il-Campania”;
                           
                        
            
                  (2)
               
               
                  Fl-Anness II, titħassar l-entrata għall-Campania.